ফেব্রুয়ারি মাসে আট দিন বন্ধ থাকবে ব্যাঙ্ক, জেনে নিন

নয়াদিল্লি: ফেব্রুয়ারি (February) মাস ২৮ দিনের। তার মধ্যে আটদিন বন্ধ থাকবে ব্যাঙ্ক (Bank)। এর মধ্যে রয়েছে মাসের দ্বিতীয় ও চতুর্থ শনিবার।

ভারতীয় রিজার্ভ ব্যাঙ্ক (আরবিআই) (RBI) প্রতি ইংরেজি বছরের ছুটির তালিকা অনুযায়ী, আগামী মাসে ৮ দিন ব্য়াঙ্ক বন্ধ থাকলেও সমগ্র দেশজুড়ে তা কার্যকর হবে না। এই ছুটি হয় জাতীয় স্তরে। কিছু ছুটি স্থানীয় বা আঞ্চলিক স্তরের।

আরও পড়ুন: কলকাতা সহ ৬ শহরে ম্যানহোল পরিষ্কারে ঠিকা শ্রমিক নয়, সুপ্রিম নির্দেশ

দেশের সর্বত্র রবিবার ছাড়াও, প্রতি মাসের দ্বিতীয় এবং চতুর্থ শনিবার ব্যাঙ্কের কাজ বন্ধ থাকে। তবে অনলাইন পরিষেবা (Online Net Banking) অব্যাহত থাকবে, চালু থাকবে এটিএম (Atm) পরিষেবা। ফলে গ্রাহক নেট ব্যাঙ্কিং, মোবাইল ব্যাঙ্কিং-এ যাবতীয় ব্যাঙ্কিং পরিষেবার সুযোগ পাবে।

ফেব্রুয়ারি মাসে ব্যাঙ্কের ছুটির তালিকা-

৩ ফেব্রুয়ারি, ২০২৫ (সোমবার): সরস্বতী পুজো, আগরতলায় ব্যাঙ্ক বন্ধ থাকবে।

১১ ফেব্রুয়ারি, ২০২৫ (মঙ্গলবার): থাই পূজাম, চেন্নাইতে ব্যাঙ্ক বন্ধ থাকবে।

১২ ফেব্রুয়ারি, ২০২৫ (বুধবার): গুরু রবিদাস জয়ন্তী, সিমলায় ব্যাঙ্ক বন্ধ থাকবে।

১৯ ফেব্রুয়ারি, ২০২৫ (বুধবার): ছত্রপতি শিবাজি মহারাজ জয়ন্তী বেলাপুর, নাগপুর এবং মুম্বইতে ব্যাঙ্ক বন্ধ থাকবে।

২০ ফেব্রুয়ারি, ২০২৫ (বৃহস্পতিবার): রাজ্য দিবস, আইজল এবং ইটানগরে ব্যাঙ্ক বন্ধ থাকবে।

২৬ ফেব্রুয়ারি, ২০২৫ (বুধবার): মহাশিবরাত্রি উপলক্ষে আহমেদাবাদ, আইজল, বেলাপুর, বেঙ্গালুরু, ভোপাল, ভুবনেশ্বর, চণ্ডীগড়, দেরাদুন, হায়দ্রাবাদ (অন্ধ্রপ্রদেশ), হায়দরাবাদ (তেলেঙ্গানা), জয়পুর, জম্মু, কানপুর, কোচি, লখনউ, মুম্বাই, নাগপুর, রায়পুর, রাঁচি, শিমলা, শ্রীনগর এবং তিরুবনন্তপুরমে ব্যাঙ্ক বন্ধ থাকবে।

২৮ ফেব্রুয়ারি, ২০২৫ (শুক্রবার): গ্যাংটক অঞ্চলে লোসার উৎসব,  ব্যাঙ্ক বন্ধ থাকবে।